Diari Oficial de la Generalitat Valenciana


Sumari del DOGV 545, del 12-03-1987 (1987/808361)

RESOLUCIÓ de 10 de febrer de 1987, de la Direcció General d'Ensenyament Mitjà, per la qual es regula <<l'activitat econòmica dels centres docents públics d'aquest nivell d'ensenyaments>>.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   545

Data del DOGV
:   12-03-1987

Secció del DOGV
:   ALTRES DISPOSICIONS

Número del document
:   1987/808361


Data del document
:   10-02-1987

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Resolució de 10 de febrer de 1987, de la Direcció General d'Ensenyament Mitjà, per la qual es regula "l'activitat econòmica del centres docents públics d'aquest nivell d'enseyaments".  
El ple funcionament dels Consells Escolars establerts en el Títol III de la Llei Orgànica 8/1985, Reguladora del Dret a l'Educació fa que l'exigència de traure el màxim rendiment educatiu de la despesa i de vetlar per la transparència de l'Administració i la qualitat de l'ensenyament passe per una modificació dels sistemes de lliurament i justificació dels fons públics remesos als centres docents públics continguts en la Resolució de 8 d'abril de 1986 (DOGV núm. 380, del 25-03-86).   
D'acord amb això, segons que preveu l'acord del Consell de la Generalitat Valenciana de data 19 de gener de 1987, referent a les despeses de funcionament dels centres docents públics no Universitaris i en exercici de les competències del RD 2093/1983 de 28 de juliol (BOE de 6 d'agost), he resolt:   
A tots els Centres docents públics de Batxillerat, Formació Professional i Ensenyaments Especialitzats, s'estableix, a partir del dia I de gener de 1987, la normativa en actuacions econòmico-administratives següent.   
I. Lliurament de recursos.   
La Direcció General d'Ensenyament Mitjà lliurarà durant cada curs escolar, per trimestres naturals, els crèdits pressupostaris mitjançant ordres de pagament en ferm a cada Centre docent públic de Batxillerat, Formació Professional i Ensenyaments Especialitzats.   
II. Justificació de despeses.   
L'aprovació dels comptes justificatius de l'aplicació de les quantitats rebudes per a les despeses de funcionament correspon al Consell Escolar dels Centres Docents Públics.   
En el mes de desembre d'enguany, la Direcció del Centre formarà i presentarà, per separat i per tal que els aprove el Consell Escolar, els comptes justificatius de les despeses (segons el model de l'Annex I).   
La Direcció del Centre trametrà al Servei Territorial de Cultura i Educació corresponent abans del 31 de gener de l'any següent, una còpia certificada de l?aprovació del compte anual justificatiu de la despesa corresponent als ingressos de la Conselleria de Cultura, Educació i Ciència per a les despeses de funcionament.   
Els Serveis Territorials de Cultura i Educació trametran les còpies certificades de tots els Centres docents públics del seu àmbit territorial a la Intervenció Delegada de la Generalitat Valenciana en la Conselleria de Cultura, Educació i Ciència abans del 28 de febrer de cada any.   
III. Obertura i funcionament de comptes corrents.   
Els Centres mantindran un únic compte corrent obert a nom. del Centre a través del qual es gestionaran els moviments de fons per a les despeses de funcionament.   
Les ordres de pagament que siguen expedides contra l'esmentat compte ho seran sota les signatures conjuntes del Director i el Secretari, i l'Administrador, si n'hi ha, i si de cas en manca, pel professor qui forme part de la Comissió Econòmica.   
Per tal de preveure els casos d'absència o malaltia, s'establiran aquells que han de substituir-los en la signatura de les ordres de pagament.  
La gestió de Taxes es mantindrà en compte a part, d'acord amb les Resolucions anteriors de 8 d'abril de 1986 y de 15 de desembre de 1984.  
IV. Instrumentació comptable.  
Tenen Vigència plena els llibres establerts en la Resolució de 15 de desembre de 1984 (DOGV de 28-03-85).  
V. Balanç anual.  
Durant els mesos de juny i desembre de cada any, la Comissió Econòmica elevarà al Consell Escolar un balanç de la situació econòmica en el qual seran detallats els ingressos i les despeses haguts, així com el saldo dels diferents llibres de comptabilitat.  
VI. Arxiu de la documentació.  
Les rendicions anuals de comptes i l'aprovació del Consell Escolar, així com tota la documentació de caràcter econòmic que servesca de justificació a les operacions econòmiques i assentaments comptables (pressupostos, rebuts, factures, matrius de talonaris de xecs, còpia d'ordres de transferència ...) haurà de ser arxivada per ordre cronològic.  
L'esmentada documentació podrà ser reclamada en qualsevol moment per l'Administració Educativa o per la Intervenció General de la Generalitat Valenciana, les quals, així mateix, podran realitzar en qualsevol moment els controls d'auditoria que estimen convenients.  
De la custodia, n'és responsable el Director del Centre o la persona en qui delegue. En el cas de canvi de la direcció es produirà un traspàs de la documentació i caldrà fer constar, davant el Consell Escolar del Centre, una diligència del balanç de la situació econòmica en aqueix moment.  
VII. Conceptes que comprenen les despeses de funcionament.  
Els conceptes que comprenen les despeses de funcionament són els que s'indiquen en l'Annex II.  
València, 10 de febrer de 1987. - El Director General d'Ensenyament Mitjà: Daniel Gozalbo i Bellés.  
ANNEX I  
MODEL DE COMPTES JUSTIFICANTS DE DESPESES  
Centre   
Número de Codi Adreça c/   
 núm. Localitat   
 Província Telèfon   
Compte que es justifica presentat per En/Na/N'   
com a Director/a, per un import de pessetes (en lletra)   
per les despeses de funcionament de l'any percebudes  
d   
Assignació del període que es justifica ptes.  
Quantitat que es justifica segons es detalla ptes.  
 , d de 19   
Compte justificat de les quantitats percebudes per les despeses de funcionament de l'any 19.../..   
Veure imatge  
ANNEX II  
COMPRA DE BENS CORRENTS I DESPESES DE FUNCIONAMENT  
Arrendaments de béns. S'imputaran les despeses d'aquesta mena pel lloger de béns immobles, terrenys i béns naturals, edificis i locals, etc..., i mobles: equips informàtics i de transmissió de dades, maquinària i material de transport, mobiliari i estris, així com també, si s'escau, les despeses concertades sota la modalitat de «leasing».   
\* Mobiliari i estris: Inclou les despeses de lloguer de mobiliari, equips d'oficina, com fixers, arxivadors, màquines de calcular, escriure, multicopistes, fotocopiadores, etc...   
\* Equips per a processos d'informació: Inclou els lloguers d'equips informàtics, de transmissions i d'altres especials.   
Reparació i conservació de béns. S' imputen a aquest concepte les despeses de manteniment i la conservació dels béns tant immobles com mobles que pertanyen al Centre en propietat en arrendament o en qualsevol altra forma.   
\* Edificis i altres construccions: S'hi inclouen totes les despeses d'aquesta mena, que es realitzen en locals, ja siguen propis o arrendats, així com reparacions de façanes, pintura en general, reparacions en sastres o terrases, reparació de vidres, fusteria, llanterneria, instal·lacions esportives i rehabilitadores, etc..., i també les llicències que s'hagen d'obtenir per a la seua realització. Les reformes i ampliacions d'importància, tals com l'augment de superfície d'edificis, instal·lacions de sistemes de calefacció central, condicionament d'aire, etc..., figuraran dotades en els crèdits d'intervenció.   
\* Maquinària, instal·lacions i utillatge: s'imputen a totes les despeses que origen la conservació, l'entreteniment i la reparació d'instal·lacions, com ascensors, muntacàrregues, motors, calderes, aire condicionat, centraletes i aparells telefònics, etc..., adés per haver-ho realitzat directa adés mitjançant contractes de conservació i entreteniment. S'hi inclou l?adquisició de peces, equips i elements necessaris per a realitzar-ne les reparacions.  
\*Material informàtic: S'imputen les despeses de material per al funcionament d'equips informàtics, transmissions i altres.   
Dietes i locomoció. Compren les despeses següents:   
\* Dietes: s'alicaran les quantitats que es meriten diàriament per a compensar les despeses que origina l'estada del personal del Centre en llurs desplaçaments en Serveis Oficials.   
\* Locomoció: S'aplicaran les indemnitzacions que corresponguen a percebre als titulars de vehicles particulars que, degudament autoritzats, s'utilitzen en l?execució de determinades comissions de serveis.   
Inclou, també, la locomoció urbana entenent-se com a tal les despeses originades per usar els mitjans de transport públic dins la mateixa localitat, el personal que ha de complir les seues funcions; el pagament del peatge a l'autopista.   
Les quantitats corresponents seran les legalment establertes   
Les reparacions importants que comporten augment de valor o que transformen completament els béns seran considerades inversions.   
\* Mobiliari i estris: s'imputaran les despeses de conservació de mobiliari, reparacions de cadires, taules, prestatgeries, armaris, fitxers, neteja i reparacions de màquines d'escriure, calcular, etc...   
\* Equips per a processos d'informació: s'imputen les despeses derivades de la reparació, la conservació i el manteniment dels camps informàtics, de transmissions i altres especials, bé siga per realització directa o mitjançant contractes de conservació i entreteniment. S'hi inclou l'adquisició de peces i elements necessaris per a realitzar-ne les reparacions.   
Les reparacions importants que transformen completament l'equip seran considerades inversions.   
Subministraments. Inclou les despeses necessàries per a la reposició dels escrits i el material la utilitat dels quals no s'esgota amb el primer ús, com estris de neteja.   
Així mateix, s'arreplega ací el material no fungible de les àrees de recuperació, tallers ocupacionals, jocs recreatius, material esportiu el consum del qual es dilata a més de diverses utilitats.   
Igualment s'inclouen les reposicions de llenceria del Centres (tovalloles, estovalles, torcaboques, cortines, etc...) així com material de cuino, menjador, en sentit ample, tal com cassoles, vaixelles, cuberteries i similars i, en general, tots aquells semblants que per la durada i el cost no es consideren inventariables, però sí controlables.   
En general, aquells subministraments, que tinguen la finalitat fonamental de mantenir el nivell d?equipament necessari per al funcionament normal dels serveis.  
Transport i comunicacions. S'imputen les despeses de transport de tot tipus, llevat de persones, així com les despeses per Serveis telefònics, postals, telegràfics i qualsevol altre tipus de comunicació.   
\* Telèfon: Inclou les despeses de conferències urbanes i interurbanes, així com el lloguer dels aparells telefònics i les quotes fixes.   
\* Correu: Inclou les despeses que suposen l'enviament de la correspondència, l'apartat de correus, etc.   
\* Telègraf: Recull les despeses motivades per a l'ús d'aquest mitjà de comunicació.   
\* Tèlex: Inclou les despeses motivades per l'ús d'aquest mitjà de comunicació.   
Treballs realitzats per altres empreses S'imputen les despeses ocasionades per:   
\* Seguretat: S'imputen les despeses de seguretat en edificis concertats amb companyies especialitzades, el manteniment d'extintors i qualsevol altre semblant.   
\* Postals: Inclou les despeses dels serveis concertats amb empreses especialitzades per a la distribució de missatges, noticies i correspondència en general.   
Primes d'assegurances. Compren les despeses per assegurances d'edificis i altres construccions i qualsevol altre immovilitzat.   
\* Edificis i locals: S'imputen el preu de les pòlisses d'assegurances dels edificis i locals pro pis. També s'imputaran les assegurances concertades, si de cas, d'edificis o locals arrendats.   
\* Altre immobilitzat: Inclou la despesa de les pòlisses d'assegurances concertades d'imputables als anteriors.   
\* Altres riscs: S'imputarà la despesa que ocasione la producció a tercers, a danys que no estiguessen assegurats i dels que resultàs responsble el Centre.   
Material d'oficina Compren els tipus de despesa següents:   
\* Material d'oficina no inventariable: S'imputen les despeses originades per la compra del material fungible necessari per a la gestió administrativa (paper, carpetes, bolígrafs, llapis, rebuts, llibres, comptes i documents de comptabilitat, etc..) i del material que encara que siga «no fungible», no té la consideració d'inventariable encara que sí de «controlable» (grapadores, foradadores, segells de cautxú, tisores, cendrers, etc...).   
\* Premsa, revistes i publicacions periòdiques: S'imputen les despeses de l?adquisició de periòdics (qualsevol que en siga la finalitat de l'adquisició) publicacions de legislació, taules de vigència legislativa i jurisprudència.   
\* Llibres i altres publicacions: Compren les despeses d?adquisició de llibres i altres publicacions.  
\* Material informàtic: S'imputen les despeses de material per al funcionament d'equips informàtics, transmissions i altres.  
Dietes i locomoció. Comprén les despeses següents:  
\* Dietes: s?aplicaran les quanties que es meriten diàriament per a compensar les despeses que origina l?estada del personal del Centre en llurs desplaçaments en Serveis Oficials.  
\* Locomoció: S?aplicaran les indemnitzacions que corresponguen a percebre als titulars de vehicles particulars que, degudament autoritzats, s?utilitzen en l?execució de determinades comissions de serveis.  
Inclou, també, la locomoció urbana entenent-se com a tal les despeses originades per usar els mitjans de transport públic dins la mateixa localitat, el personal que ha de complir les seues funcions; el pagament del peatge a l?autopista.  
Les quantitats corresponents seran les legalment establertes.